Wen ’n kopie van Ink – ’n pragtig geïllustreerde boek wat ’n kind se bewusmaking van taal verken | Sunday Times Books LIVE LIVE Sites
Q&A: John Kane-Berman Wen ’n kopie van Ink – ’n pragtig geïllustreerde boek wat ’n kind se bewusmaking van taal verken
Tinka word bewus van woorde en taal, boeke en lees.
Sy teken haarself af op ‘n vel koerantpapier. Nou het sy ‘n maat en sy noem haar “Ink”.
Met haar lyf vol woorde, is Ink die perfekte maat vir Tinka. Sy neem Ink na haar kamer om haar beste boeke vir haar te wys, want “‘n boek is soos ‘n maat, met die beste stories om te vertel”. ‘n Meesleurende en diepsinnige prenteboek vir lesers 4+ wat ook volwasse lesers se verbeelding sal aangryp.
Indien jy ‘n kopie van hierdie besonderse boek wil wen, besoek ons Facebook-blad en skryf in deur kommentaar te lewer op die kompetisie-berig.
Ingrid Mennen is ‘n skrywer van prenteboeke vir kinders, waarvan sommige in verskeie tale gepubliseer is. Sy studeer Afrikaanse en Engelse Letterkunde, Kunsgeskiedenis en Museumkunde (UP, US en UK). Ingrid woon in Nuweland, Kaapstad, saam met haar man. Hulle het drie volwasse kinders. Ben en die walvisse en Ink is saam met haar oudste dogter, illustreerder Irene Berg, geskep. Ben en die walvisse is bekroon met die M.E.R.-prys vir geïllustreerde kinderboek 2013 en die Tienie Hollowaymedalje vir Kleuterliteratuur 2015.
Irene Berg is ‘n vryskut-illustreerder en musiekonderwyser, oorspronklik van Kaapstad, en woon en werk tans in Mannheim, Duitsland. Na musiekstudies aan die Universiteit van Stellenbosch en die Hochschule für Musik und Darstellende Kuns in Frankfurt am Main, voltooi sy ‘n kursus in grafiese ontwerp. Haar eerste twee prenteboeke, Ben en die walvisse (2012) en Ink (2016), is geskep in samewerking met haar ma, skrywer Ingrid Mennen.
Ink deur Ingrid Mennen, met illustrasies deur Irene Berg
Cats: Afrikaans, Children, Childrens Literature, Competitions, South Africa
Tags: Afrikaans, Children, Childrens Literature, Competitions, Human & Rousseau, Ingrid Mennen, Ink, Irene Berg, South Africa, Sunday Times Books LIVE
« Jacket Notes: Abubakar Adam Ibrahim discusses the characters in his award-winning novel Season of Crimson Blossoms
Win a copy of Ink – a beautifully illustrated picture book exploring a child’s growing awareness of language »